Eng qimmat osh Toshkent shahrida va eng arzon osh Namangan viloyatida kuzatildi. Bu haqda Davlat statistika qo‘mitasi xabar bermoqda. Ma’lum qilinishicha, qo‘mita tomonidan 2022 yil aprel oyi uchun hududlardagi osh markazlarida sotilayotgan palovning o‘rtacha narxlari o‘rganib chiqildi. O‘rganish natijalariga ko‘ra, 1 porsiya oshning o‘rtacha narxi quyidagicha ko‘rinish oldi: Qoraqalpog‘iston R. – 17 300 so‘m;   Andijon viloyati – 18 400 so‘m;   Buxoro viloyati – 21 300 so‘m;   Jizzax viloyati –19 000 so‘m;   Qashqadaryo viloyati – 20 300 so‘m;   Navoiy viloyati – 17 000 so‘m;   Namangan viloyati – 15 000 so‘m;   Samarqand viloyati – 20 300 so‘m;   Surxondaryo viloyati – 19 600 so‘m;   Sirdaryo viloyati – 17 300 so‘m;   Toshkent viloyati – 21 000 so‘m;   Farg‘ona viloyati – 17 800 so‘m;   Xorazm viloyati – 19 400 so‘m;   Toshkent shahri – 25 500 so‘m. Palov narxlarini belgilashda har bir porsiya va kilogramm uchun belgilangan o‘rtacha narxlar asos bo‘lgan.